ଭୁବନେଶ୍ୱର, ଏପ୍ରିଲ ୨୨(ଲୋକାଲ ୱାୟାର): କେନ୍ଦୁଝର ଜିଲ୍ଲାର ଘସିପୁରା ନିର୍ବାଚନମଣ୍ଡଳୀରେ ରବିବାର ସନ୍ଧ୍ୟାରେ ପିିସିସି ମୁଖ୍ୟ ତଥା ସ୍ଥାନୀୟ କଂଗ୍ରେସ ବିଧାୟକ ପ୍ରାର୍ଥୀ ନିରଞ୍ଜନ ପଟ୍ଟନାୟକଙ୍କ ଉପରେ ଆକ୍ରମଣ ଘଟଣା ନେଇ କଂଗ୍ରେସର ଏକ ପ୍ରତିନିଧି ଦଳ ରାଜ୍ୟ ନିର୍ବାଚନ ଅଧିକାରୀ (ସିଇଓ)ଙ୍କୁ ଭେଟି ପ୍ରତିବାଦ ଜଣାଇଛନ୍ତି ।
ଦଳ ପକ୍ଷରୁ ଅଭିଯୋଗ ହୋଇଛି ଯେ, ପ୍ରଚାର କରୁଥିବା ବେଳେ ନିରଞ୍ଜନ ଓ ଘସିପୁରାର କଂଗ୍ରେସ ପର୍ଯ୍ୟବେକ୍ଷକ ରମେଶ ଜେନାଙ୍କ ସମେତ ୧୫ଜଣଙ୍କୁ ଆକ୍ରମଣ କରାଯାଇଛି ।
ସ୍ଥାନୀୟ ବିଜେଡି ପ୍ରାର୍ଥୀ ବଦ୍ରି ନାରାୟଣ ପାତ୍ରଙ୍କ ଘର ନିକଟରେ ଶ୍ରୀ ପାତ୍ରଙ୍କ ୩ ପୁଅଙ୍କ ନେତୃତ୍ୱରେ ଲାଠି ଓ ବନ୍ଧୁକରେ ଏହି ଆକ୍ରମଣ ହୋଇଛି ।
୬ଟି ଗାଡ଼ି ଭଙ୍ଗାଯିବା ସହ ଡ୍ରାଇଭରମାନଙ୍କୁ ଆକ୍ରମଣ କରାଯାଇଛି । ଆସନ୍ତା ୨୩ ତାରିଖ ନିର୍ବାଚନ ବେଳକୁ ନିର୍ବାଚନମଣ୍ଡଳୀର ବିଭିନ୍ନ ଉତ୍ତେଜନାପ୍ରବଣ ବୁଥରେ ସିସିଟିିଭି କ୍ୟାମେରା ଲଗାଇବା ସହ ଅର୍ଦ୍ଧ ସାମରିକ ବଳ ଯବାନଙ୍କୁ ମୁତୟନ କରାଯିବା ସକାଶେ କଂଗ୍ରେସ ଦାବି କରିଛି ।
ଅପରପକ୍ଷରେ, ଘସିପୁରାରେ ଏହି ହିଂସାକାଣ୍ଡ ପରେ ଉତ୍ତେଜନା ଲାଗି ରହିଛି । ଶନିବାର ଉକ୍ତ ଅଞ୍ଚଳରେ କେନ୍ଦ୍ରୀୟ ବାହିନୀର ଯବାନ ଫ୍ଲାଗମାର୍ଚ୍ଚ କରିଥିଲେ ମଧ୍ୟ ରବିବାର ଗଣ୍ଡଗୋଳ ହୋଇଥିଲା ।
ଗଣ୍ଡଗୋଳକୁ ନେଇ ବିଜେଡି ଓ କଂଗ୍ରେସ ଉଭୟ ପକ୍ଷରୁ ଥାନାରେ ଏତଲା ହୋଇଛି । ମନ୍ତ୍ରୀ ବଦ୍ରିନାରାୟଣ ପାତ୍ରଙ୍କ ୫ ପୁଅ ଏବଂ ଅନ୍ୟାନ୍ୟ ବହୁ ବିଜେଡି କର୍ମୀଙ୍କ ନାମରେ ଅଭିଯୋଗ କରାଯାଇଛି ।
ସେହିପରି ବିଜେଡି ପକ୍ଷରୁ ମଧ୍ୟ ଥାନାରେ ଏତଲା ଦିଆଯାଇଛି । ନିରଞ୍ଜନ ପଟ୍ଟନାୟକ, ସାନଖେମୁଣ୍ଡିର ପୂର୍ବତନ ବିଧାୟକ ରମେଶ ମାଝୀଙ୍କ ସମେତ ୫୦ କଂଗ୍ରେସ ସମର୍ଥକଙ୍କ ନାମରେ ଏତଲା ହୋଇଛି ।
କଂଗ୍ରେସ ଭଡ଼ାଟିଆ ଗୁଣ୍ଡା ଆଣି ଗଣ୍ଡଗୋଳ କରିବା ଉଦ୍ଦେଶ୍ୟରେ ଥିଲା ବୋଲି ବଦ୍ରି ପାତ୍ର କହିଛନ୍ତି । ଏଥିନେଇ ସେ ୨୦ ତାରିଖରେ ରାଜ୍ୟ ନିର୍ବାଚନ ଅଧିକାରୀଙ୍କୁ ଅବଗତ କରିଥିଲେ ।
ଅନ୍ୟପକ୍ଷରେ ନିରଞ୍ଜନ ପଟ୍ଟନାୟକ କୁହନ୍ତି ବିଜେଡି ଗୁଣ୍ଡାରାଜ କରି ନିର୍ବାଚନରେ ଜିତୁଛି । ଏଥର ପରାଜୟ ଜାଣିବା ପରେ ଗଣ୍ଡଗୋଳ କରି ଅନୁକମ୍ପା ଭୋଟ ହାସଲ ଉଦ୍ୟମ କରୁଛି । ଉଭୟ ପକ୍ଷ ଗଣ୍ଡଗୋଳରେ ଗୁଳି ଚାଳନା ହୋଇଥିବା ପରିସ୍ପାର ବିରୋଧରେ ଅଭିଯୋଗ କରିଛନ୍ତି ।
ଅଭିଯୋଗ ଅନୁସାରେ ଘଟଣାର ତଦନ୍ତ ପରେ କାର୍ଯ୍ୟାନୁଷ୍ଠାନ ହେବ ବୋଲି ପୁଲିସ କହିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
